**Saistošo noteikumu "Par Liepājas valstspilsētas pašvaldības**

**budžetu 2024. gadam" PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Lēmums nepieciešams, lai apstiprinātu Liepājas valstspilsētas pašvaldības budžetu 2024. gadam pamatojoties uz Pašvaldību likuma 10. panta pirmās daļas 1. punktu, 46. panta ceturto daļu, 48. panta pirmo daļu, likumu “Par pašvaldību budžetiem”, likuma “Par budžetu un finanšu vadību” un citos normatīvajos aktos noteiktās prasības. |
| Fiskālā ietekme uz pašvaldības budžetu | Budžeta projekts 2024. gadam tiek virzīts apstiprināšanai pirms līdzekļu atlikuma uz gada sākumu precizēšanas, tādēļ tajā iekļauti izdevumi institūciju uzturēšanai un pamatdarbības nodrošināšanai, bet attīstības projektiem un pasākumiem finansējums nodrošināts daļēji, izvērtējot Liepājas valstspilsētas un Dienvidkurzemes novada attīstības programmas 2022.–2027. gadam pielikumu “Liepājas valstspilsētas rīcības un investīciju plāns” 2024. gadam noteikto darbību un projektu prioritāti un nepieciešamo finansējumu 1. ceturksnim.  Pašvaldībai ir vairāki ieņēmumu avoti, no kuriem iegūst nepieciešamos līdzekļus, lai nodrošinātu sabiedrības vajadzības un sniegtu pakalpojumus iedzīvotājiem. Šeit ir daži no būtiskākajiem pašvaldības ieņēmumu avotiem:  **Nodokļi:**   * Nekustamā īpašuma nodoklis: plānots 3 734 100 eiro apmērā; * Iedzīvotāju ienākuma nodoklis: plānots 53 962 130 eiro apmērā.   **Transferti:**  Valsts un Eiropas Savienība piešķir dotācijas un subsīdijas konkrētiem projektiem vai jomām, kas atbilst noteiktām prioritātēm.   * Pašvaldību saņemtie valsts budžeta transferti noteiktam mērķim: plānoti 24 167 670 eiro; * Pašvaldību no valsts budžeta iestādēm saņemtie transferti Eiropas savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem): plānoti 753 140 eiro apmērā; * Pašvaldības budžetā saņemtā dotācija no pašvaldību finanšu izlīdzināšanas fonda 2024.gadam plānota 13 918 098 eiro; * Pašvaldību saņemtie transferti no citām pašvaldībām 2024.gadam plānoti 293 936 eiro.   **Nenodokļu ieņēmumi**   * Valsts (pašvaldību) nodevas un kancelejas nodevas plānotas 87 000 eiro; * Ieņēmumi no pašvaldības īpašuma iznomāšanas un pārdošanas plānoti 590 839 eiro; * Ostu pārvalžu iemaksas 352 829 eiro.   **Maksas pakalpojumu un citu pašu ieņēmumi plānoti 9 762 240 eiro.**    **Aizdevumi**  Aizdevumu saņemšana plānota 1 341 438 eiro apmērā.  **Galvenie 2024. gada budžeta izdevumi:**  **Ieguldījumi izglītībā, veselībā un sociālajos pakalpojumos.**  Ieguldījumi izglītībā, veselībā un sociālajos pakalpojumos, lai nodrošinātu iedzīvotāju labsajūtu un sociālo taisnīgumu:   * 525 194 eiro minimālās algas palielinājumam; * 2 735 933 eiro pedagogu darba samaksas pieaugumam; * 554 986 eiro pirmsskolas izglītības iestādes “Liedags” uzturēšanas izdevumiem; * 107 447 eiro ieplānots stipendiju piešķiršanai studentam vai rezidentam; * 551 743 eiro Pašvaldības budžeta iestāžu darbinieku veselības apdrošināšana; * 427 000 eiro paredzēti norēķiniem par citu pašvaldību izglītības iestāžu sniegtajiem pakalpojumiem; * 79 140 eiro ieplānoti kā līdzfinansējums bērnu vasaras nodarbinātībai vasarā (15-19 gadi); * 70 000 eiro ieplānota daļa no līdzfinansējuma aukļu dienesta auklēm; * 30 000 eiro paredzēts kā pašvaldības līdzfinansējums privātajām pirmsskolas izglītības iestādēm; * 8 159 eiro ieplānots kā pašvaldības līdzfinansējums privātajām skolām; * 23 900 eiro plānoti projekta "Priekšlaicīgas mācību pārtraukšanas prevencijas sistēmas ieviešana" īstenošanai; * 211 117 eiro paredzēti projektam "Zinātnes un izglītības inovāciju centra attīstība Liepājā"; * 468 780 eiro ieplānoti projektiem "Erasmus”; * 74 430 eiro plānoti projektam "Vides pieejamības uzlabošana Dienas centrā personām ar garīgās attīstības traucējumiem T.Breikša ielā 16/20, Liepājā"; * 32 500 eiro finansējums projektam "Profesionāla un mūsdienīga sociālā darba attīstība".   **Infrastruktūras projekti:**  Infrastruktūras projekti, ceļu uzturēšana, ūdensapgādes un kanalizācijas sistēmu uzlabošanai:   * 788 579 eiro finansējums projektam "Skuju ielas posma, Ābeļu un Noliktavas ielu pārbūve, Liepājā"; * 50 000 eiro paredzēti mikrorajonu pagalmu labiekārtošanai; * 50 000 eiro Mikrorajonu pagalmu labiekārtošanai; * 410 453 eiro paredzēti projektam "Liepājas valstspilsētas grants ielu pārbūves programma 2022.-2027. gadam (Pļavu iela)"; * 446 808 eiro paredzēti projektam "Krasta nostiprinājumu izbūve gar Baltijas jūras krastu" * 386 401 eiro projektu priekšfinansējumiem un līdzfinansējumiem.   **Ilgtspējības projekti:**  Ieguldījumi ilgtspējīgās enerģijas, digitalizācijas attīstībā un citos vides aizsardzības projektos:   * 35 000 eiro paredzēti projektam "Plāni ilgtspējīgas pilsētvides mobilitātes rīcībām”; * 7 500 eiro ieplānoti projektam "Liepājas viedpilsētas ceļa karte”; * 9 000 eiro projekta "Atvērto datu pieejamības un apstrādes stiprināšana vietējas izaugsmes un pilsētas pārveides veicināšanai" īstenošanai; * 117 079 eiro paredzēti projektam "Siltumnīcefekta gāzu emisiju samazināšana Liepājas valstspilsētas pašvaldības publisko teritoriju apgaismojuma infrastruktūrā, 1.daļa"; * 108 734 eiro ieplānoti projektam "Siltumnīcefekta gāzu emisiju samazināšana Liepājas valstspilsētas pašvaldības publisko teritoriju apgaismojuma infrastruktūrā, 2.daļa"; * 116 674 eiro projekta "Siltumnīcefekta gāzu emisiju samazināšana Liepājas valstspilsētas pašvaldības publisko teritoriju apgaismojuma infrastruktūrā, 3.daļa" īstenošanai.   **Ekonomikas attīstība:**  Plānoti pasākumi un resursi, lai veicinātu uzņēmējdarbību, tirdzniecību un tūrismu, sekmējot ekonomikas izaugsmi:   * 43 000 eiro plānots kā 2023.gada atlikums mazo un vidējo komercsabiedrību projektu konkursam; * 4 895 eiro projektam "Latvijas starptautiskās konkurētspējas veicināšana tūrismā"; * 11 992 eiro projekta "Starptautiskās konkurētspējas veicināšana" īstenošanai; * 127 655 eiro ieplānots finansējums projektam "Uzņēmējdarbības plānošanas atbalsta pasākumi Kurzemes plānošanas reģionā".   **Kultūras un sporta infrastruktūras atbalsts:**   * 50 000 eiro ieplānoti kā līdzfinansējums kultūras pieminekļu saglabāšanai; * 467 200 eiro paredzēti 1.ceturkšņa sporta pasākumiem; * 350 000 eiro paredzēti 1.ceturkšņa kultūras pasākumiem; * 50 000 eiro ieplānota daļa no finansējuma pilsētas svētku noformējuma; * 300 000 eiro ieplānoti Nodibinājumam Liepāja 2027 no pamatbudžeta un saņemts atbalsts no Kultūras ministrijas 490 000 eiro apmērā; * 41 201 eiro finansējums projektam "CreArt 3.0 stringing together"; * 7 400 eiro paredzēts projektam "Misija (ne) miers - vietējo stāstnieku stiprināšana"; * 34 889 eiro ieplānotip projektam "Future DiverCities/Nākotnes dažādpilsētas"   Ieguldījumi ilgtspējīgā attīstībā, sociālajā labklājībā un inovācijās veicinās pašvaldības kopējo attīstību un iedzīvotāju labklājību**.**  **Budžeta līdzekļu atlikums uz gada sākumu:**   * pašvaldība kā atlikumu plāno 4 693 011 eiro.   **Ziedojumi un dāvinājumi** 2024. gadā plānoti 17 453 eiro apmērā.  Pamatbudžeta izdevumi kopā ar finansēšanas daļu plānota 114 961 097 eiro, t. sk. valsts mērķdotācijas un transfertu izdevumi 25 503 448 eiro, pašvaldības pamatbudžeta izdevumi 80 161 192 eiro un maksas pakalpojumi 9 296 457 eiro. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Sagatavotais budžeta projekts nerada tiešu ietekmi uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci. [[1]](#footnote-1) |
| Ietekme uz administratīvajām procedūrām un to izmaksām | Saistošo noteikumu izpildi un kontroli nodrošina Liepājas valstspilsētas pašvaldības iestāde “Liepājas Centrālā administrācija”, pamatojoties uz Pašvaldību likuma 48. panta otro daļu. Informācija tiek publicēta Liepājas valstspilsētas pašvaldības tīmekļvietnē [www.liepaja.lv](http://www.liepaja.lv). |
| 1. Ietekme uz pašvaldības funkcijām un cilvēkresursiem | Sagatavotais budžeta projekts nerada tiešu ietekmi uz pašvaldības funkcijām un cilvēkresursiem (sk. 1atsauci) |
| Informācija par izpildes nodrošināšanu | Saistošo noteikumu izpildi un kontroli nodrošina Liepājas valstspilsētas pašvaldības iestāde “Liepājas Centrālā administrācija”. |
| Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi izstrādāti ar mērķi samērīgi un atbilstoši normatīvajiem aktiem apgūt piešķirtos finanšu līdzekļus institūciju uzturēšanai un pamatdarbības nodrošināšanai kā arī attīstībai. Attīstības budžetā finansējums tiek piešķirts saskaņā ar Liepājas valstspilsētas un Dienvidkurzemes novada attīstības programmu 2022.–2027. gadam. |
| 1. Izstrādes gaitā veiktās konsultācijas ar privātpersonām un institūcijām | Izstrādes gaitā nav veiktas konsultācijas ar privātpersonām un institūcijām (sk. 1atsauci). |

Domes priekšsēdētājs Gunārs Ansiņš

1. Saskaņā ar Pašvaldību likuma 48. panta ceturto daļu un likuma “Par pašvaldību budžetiem” 17. panta otro daļu vienlaikus ar pašvaldības budžeta grozījumu projektu sagatavo paskaidrojumus, kuros ietver informāciju par grozījumu būtību, skaitlisku informāciju par būtiskākajām izmaiņām ieņēmumu, izdevumu un finansēšanas sadaļās, kā arī citu informāciju, kuru dome atzīst par nepieciešamu. Ievērojot normatīvo aktu prasības visa nepieciešamā informācija ir iekļauta Liepājas valstspilsētas pašvaldības domes 2023. gada 21. decembra saistošajos noteikumos Nr.22 "Par Liepājas valstspilsētas pašvaldības budžetu 2024. gadam”1., 2., un 3. pielikumā. [↑](#footnote-ref-1)